LĒMUMA PROJEKTS

**Par Alūksnes novada pašvaldības nekustamā īpašuma “Smilgas”-7, Kornetos, Veclaicenes pagastā, Alūksnes novadā atsavināšanu**

Izskatot dzīvokļa īrnieka 04.11.2024. ierosinājumu par dzīvokļa īpašuma “Smilgas”-7, Kornetos, Veclaicenes pagastā, Alūksnes novadā atsavināšanu, kas reģistrēts Alūksnes novada pašvaldībā 04.11.2024. ar Nr. ANP/1-23/24/937,

pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 5. panta pirmo un piekto daļu, 8. panta trešo daļu, 37. panta pirmās daļas 4. punktu, 45. panta ceturto daļu,

1. Sagatavot atsavināšanai Alūksnes novada pašvaldības nekustamo īpašumu – dzīvokli “Smilgas”-7, Kornetos, Veclaicenes pagastā, Alūksnes novadā ar kopējo platību 70,7 m² un ar to saistītām kopīpašuma 706/10437 domājamām daļām no daudzdzīvokļu mājām (kadastra apzīmējumi 36880030012001 un 36880030012002).
2. Nodot atsavināšanai Alūksnes novada pašvaldības īpašumu “Smilgas”-7, Kornetos, Veclaicenes pagastā, Alūksnes novadā, pārdodot par nosacītu cenu dzīvokļa īrniekam.
3. Uzdot nosacītās cenas noteikšanu un dzīvokļa īpašuma atsavināšanu veikt Īpašumu atsavināšanas komisijai.